गुजरात और हिमाचल प्रदेश के विधानसभा चुनाव से पहले देश में पैट्रोल पॉलिटिक्स की शुरूआत हो गई है। केंद्र सरकार ने पैट्रोल और डीजल पर उत्पाद शुल्क घटा कर इसकी शुरूआत की है। 2 रुपए प्रति लीटर उत्पाद शुल्क घटाने के साथ ही पैट्रोलियम मंत्री ने राज्यों को भी पैट्रोल पर वैट घटाने की सलाह दे डाली। पैट्रोलियम मंत्री की इस सलाह के बाद गुजरात के मुख्यमंत्री विजय रूपानी ने पैट्रोल पर वैट घटाने की बात कही है। माना जा रहा है कि गुजरात के बाद अन्य भाजपा शासित राज्य भी पैट्रोल और डीजल पर वैट की दरों में कमी कर सकते हैं और कांग्रेस शासित राज्यों पर भी वैट की दरें कम करने का दबाव बढ़ेगा।